Bayat Cəfərin Telimxana cavabı
Məndən salam olsun türkmən Telimə 
Haqqı şəriətdən gəl, xəbər verim: 
Əmr oldu İbrahim düzəltdi Kəbə 
Külli şiə üçün gülzan nəim.

Haq bir dəfdər tutub, dəxi tutulmaz, 
Xızr evidir heç qapısı bilinməz.
Sur sazıdır gündə - gündə çalınmaz 
Laməkanda qərar tutub ol Kərim.

Əshabi-kəhf zühn olindən getdilər, 
Neçə müddət kəhf içində yatdılar. 
Adı getmir kəlb olara qatdılar 
Olan oyatdı sübhani-əzim.

Mustafadır laməkana getdilər, 
Cəbrayıldır ona bələd qatdılar.
Səcdəyə gəlmədi tövq uzatdılar 
Qaçdı fərar etdi şeytani-leim.

O qələmdir nəfəsi yox, var dili,
Beş vaxtda namazdır bağı, bülbülü, 
Qırx səkkiz həftəmiz üç bayram güli 
Bayat Cəfər Allah yolunda sərim.
Qoşmalar